Εμμανουήλ Φιλιβέρτος της Αόστης

Ο Εμμανουήλ Φιλιβέρτος (ιταλ. Emanuele Filiberto, 13 Ιανουαρίου 1869 - 4 Ιουλίου 1931) του Οίκου της Σαβοΐας ήταν ο 2ος δούκας της Αόστας (1890-1931) και διάδοχος της Ισπανίας (1870-73). Κατά τη διάρκεια του Α΄ Παγκοσμίου Πολέμου ήταν διοικητής της 3ης Στρατιάς στην Ιταλία, που έμεινε αήττητη, από όπου και η προσωνυμία του ως ο αήττητος δούκας. Μετά έγινε στρατηγός της Ιταλίας.

Βιογραφία
O Εμμανουήλ Φιλιβέρτος Βίκτωρ Ευγένιος Αλβέρτος Γένοβα Ιωσήφ Μαρία γεννήθηκε στη Γένοβα ως ο πρωτότοκος γιος του Αμεδαίου της Αόστας και της Μαρίας Βικτωρίας νταλ Πότσο, κόρης του πρίγκιπα Καρόλου Εμμανουήλ ντέλλα Τσιστέρνα. Το επόμενο έτος της γέννησής του ο πατέρας του εκλέχθηκε βασιλιάς της Ισπανίας (1870-73) και ο ίδιος έγινε πρίγκιπας των Αστουριών, δηλαδή διάδοχος. Ο πατέρας του παραιτήθηκε έπειτα από τρία έτη και επέστρεψαν στην Ιταλία.

Από τη γέννησή του είχε τον τίτλο του δούκα της Απουλίας, αλλά όταν το 1890 απεβίωσε ο πατέρας του τον διαδέχθηκε ως ο 2ος δούκας της Αόστας. Το 1876 διαδέχθηκε τη μητέρα του ως πρίγκιπας ντέλλα Τσιστέρνα.

Ακολούθησε στρατιωτική σταδιοδρομία γενόμενος αντισυνταγματάρχης το 1905 στη Νάπολη. Κατά τη διάρκεια του Α΄ Παγκοσμίου Πολέμου ήταν διοικητής της 3ης Στρατιάς, που κέρδισε την επωνυμία η αήττητη στρατιά (armata invitta). Μετά τον πόλεμο προήχθη σε στρατηγό από τον Μπενίτο Μουσσολλίνι το 1926.

Απεβίωσε το 1931 στο Τορίνο και σύμφωνα με επιθυμία του τάφηκε στο Φολιάνο Ρεντιπούλια στο Φρίουλι-Βενέτσια Τζούλια, μαζί με χιλιάδες στρατιωτών της 3ης Στρατιάς. Το όνομά του δόθηκε στη Γέφυρα του Δούκα της Αόστας στη Ρώμη, όταν αυτή κτίστηκε το 1942· σε άλλη επί του Πάδου, στο Γιέζολο του Βένετο, που εγκαινιάσθηκε το 1927· σε οδό της Ρώμης και σε ένα καταδρομικό πλοίο του Βασιλικού Ναυτικού.

Οικογένεια
Το 1895 στο Κίνγκστον επί του Τάμεση, στο ναό του Αγίου Ραφαήλ νυμφεύτηκε την Ελένη της Ορλεάνης, κόρη του Φιλίππου, Κόμη του Παρισιού, και είχε δύο τέκνα:
 Αμεδαίος Β΄ (1898 - 1942), 3ος Δούκας της Αόστας.
 Αίμων (1900 - 1948), 4ος Δούκας της Αόστας.

 Πρόγονοι  

Πηγές
 Encyclopædia Britannica (1950)
 Biography of the 2nd duke of Aosta 

Κατηγορία:Οίκος της Σαβοΐας
Κατηγορία:Δούκες της Απουλίας